《廓然送僧之邵武颇叙宗族以自激劝次韵》
宋代·释德洪

道人秀杰僧中龙，挥斤八极转苍穹。虽然削弱不胜服，童稚亦苍揕其胸。

世人徒见例秃发，安知璞玉混铅铜。顾君自是无营者，千山何事来匆匆。

山衣一披出松际，萧然自有清散风。我狂如君不知耻，驽力亦须追高踪。

作诗颇亦叙宗祖，秀气杰句争豪雄。读之吐舌颈为缩，忠义能尔形于中。

初如迷径失向背，忽得车首分西东。从来惷直失计置，猬头但苍衲帔蒙。

饭馀便寝百无事，苍以傲视金盖重。乃今得名齐物志，激快如鸟初出笼。

愿君勿复忘此语，他年吾欲观事功。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。